Karelia

**Republikken Karelia** (russisk: Республика Карелия &ndash; *Respublika Karelija*, karelsk: *Karjalan tazavaldu*, finsk: *Karjalan tasavalta*) er en av 21 republikker i den russiske føderasjonen beliggende i Russlands nordvestre hjørne. Republikken Karelia er den østlige del av området Karelen som deles mellom Russland og Finland, og blir i Norge vanligvis kalt Øst-Karelen.

Republikken ligger mellom Østersjøen i sørvest og Kvitsjøen i nordøst. De store innsjøene Ladoga og Onega avgrenser republikken mot øst. Formelle grenser er mot Finland og de russiske føderasjonssubjektene Murmansk, Arkhangelsk, Vologda og Leningrad. Republikken er inndelt i 18 *raiony* (distrikt). Hovedstaden, Petrozavodsk, er republikkens administrative sentrum. 

## Historie
I middelalderen lå Karelen i utkanten av innflytelsessfæren til fyrstedømmet Novgorod. På 1200-tallet kom deler av området under svensk kontroll. I 1478 ble Novgorod underlagt fyrstedømmet Moskva, forløperen til det russiske imperiet, og Karelen ble svensk-russisk grenseland. I 1784 ble Petrozavodsk sentrum for en egen russisk provins. 

Under den russiske revolusjonen tok bolsjevikene kontroll over området i april 1918, men den samme sommeren kom de nordlige delene under kontroll av utenlandske intervensjonsstyrker, fra Finland, USA, Storbritannia og Frankrike. Intervensjonsstyrkene trakk seg ut i 1920 og området kom igjen under sovjetisk kontroll. 

Den 25. juli 1923 ble Den karelske autonome sovjetrepublikken etablert, underlagt Den russiske føderasjon.
Etter vinterkrigen, den 31. mars 1940, ble Karelen en egen sovjetrepublikk *Den karelsk-finske sosialistiske sovjetrepublikken* (finsk *Karjalais-Suomalainen Sosialistinen neuvostotasavalta*). Det karelske neset ble innlemmet i denne republikken. Under andre verdenskrig ble store deler av republikken okkupert av Finland, i det som  kalles den finske fortsettelseskrigen. Etter krigen ble Det karelske neset overført til Leningrad oblast. Karelen hadde status som sovjetrepublikk til den 16. juli 1956, da den ble innlemmet i Den russiske føderasjon igjen som en autonom republikk, og ordet "finsk" ble fjernet fra navnet.

Fra 1991 er republikken Karelia et føderasjonssubjekt i Den russiske føderasjon.

## Billedgallerier
### Folk

Fil:Bundesarchiv Bild 183-10624-0003, Budapest, II. Weltfestspiele, sowjetische Musikgruppe.jpg|Folkemusikkere i tradisjonelle drakter og med kantele 1949
File:Karjalan mummot.jpg|Gamle kvinner fra Sammatus
Fil:Pedrozavodsk street.jpg|Fotgjengere i Karl Marx-gata i Petrozavodsk 2008

### Natur

Fil:Venehjarvi.jpg|Landsbyen Venehjarvi 
Fil:Ruskeala2.jpg|Fra Ruskeala Park nær Sortavala
Fil:VendurskoyeLake.jpg|Innsjøen Vendurskoye

### Kultur

Fil:Kizhi churches.jpg|De gamle russiskortodokse stavkirkene på øya Kizji i Onega
Fil:Paanajarvi1.jpg|Landsbyen Paanajärvi
Fil:Petrozavodsk 06-2017 img35 Railway station.jpg|Gagarinplassen i Petrozavodsk

### Historie

Fil:Prokudin-Gorskii-02.jpg|Dressin på jernbanen til Murmansk langs bredden av Onega 1916
Fil:Gorskii. Austrian prisoners of war in Olonets province.jpg|Østerrikske krigsfanger ved en brakke i Karelen 1915
Fil:Evakkoja Sulkavalla.jpg|Flyktninger fra Karelen i Sulkava i Øst-FInland 1941


## Se også
* Karelen

## Eksterne lenker
* 
* Kommersant artikkel
* NUPI-artikkel
* Kart 
* Russland.no – Informasjon om blant annet økonomi, lovgivning, kultur og turisme (på norsk)